Source: http://archiv.tolnamegye.hu/index.php?mid=135&cid=1004
Timestamp: 2019-09-17 08:59:36+00:00

Document:
Főoldal - Választási információk - választási arhivum
Tolna Megyei Cigány Kisebbségi Önkormányzat hirdetménye a bírósági ülnökök választásról 2011
H I R D E T M É NY
I. A Köztársasági Elnök a bíróságok ülnökeinek megválasztása időpontjának kitűzéséről szóló 30/2011. (II.18.) KE határozatában az Országos Igazságszolgáltatási Tanács elnökének előterjesztésére a bírósági ülnökök megválasztását 2011. március 7. napja és 2011. április 30. napja közé eső időtartamra tűzte ki.
II. A bírák jogállásáról és javadalmazásáról szóló 1997. évi LXVII. törvény 124 §. (1) bekezdése alapján a megyei bíróság és a munkaügyi bíróság ülnökeit többek között a területi kisebbségi önkormányzat képviselő-testülete választja meg.
III. A területi kisebbségi önkormányzat képviselő testülete a bíróságok szervezetéről és igazgatásáról szóló 1997. évi LXVI. törvény 39. §. g) pontja alapján 1-1 ülnököt választhat meg.
IV. Ülnököt jelölni a Tolna Megyei Bíróságra és a Szekszárdi Munkaügyi Bíróságra lehet.
V. A Bjt. 123. § -a alapján az ülnököket
a bíróság illetékességi területén lakóhellyel és választójoggal rendelkező magyar állampolgárok;
bíróság illetékességi területén működő helyi önkormányzatok;
és a társadalmi szervezetek – kivéve pártokat –
jelölik.
A fiatalkorúak büntető ügyeiben eljáró bíróság pedagógus ülnökeit a bíróság illetékességi területén alapfokú és középfokú nevelési-oktatási intézmények tantestületei jelölik.
A munkaügyi bíróság ülnökeit elsősorban a munkavállalók és a munkaadók érdekképviseleti szervei jelölik.
VI. A Bjt. 122. § (1) bekezdése értelmében ülnöknek választható meg, az a büntetlen előéletű, 30. életévét betöltött, de 70. életévét el nem ért magyar állampolgár, aki választójoggal rendelkezik.
VII. Az ülnökök jogaira és kötelezettségeire vonatkozó tájékoztató letölthető innen.
VIII. A bírósági ülnökké jelölés című nyomtatvány letölthető innen.
(A jelölés bejelentése tartalmazza a jelölőre vonatkozó adatokat is, úgymint név, lakcím, illetőleg önkormányzat, társadalmi szervezet, oktatási intézmény neve, címe; valamint a jelölő [szervezetnél a képviselője] aláírását.)
XI. A jelöléshez csatolni kell a jelölést elfogadó nyilatkozatot, amely letölthető innen.
(A jelölt a jelölés elfogadását követően haladéktalanul, az ülnökké történő megválasztására jogosult megyei közgyűlés részére hatósági bizonyítvánnyal igazolja büntetlen előéletét. Amennyiben ezen igazolási kötelezettségét elmulasztja, ülnökké megválasztani nem lehet.)
X. A Tolna Megyei Német Kisebbségi Önkormányzat részére a bírósági ülnökké jelöléseket 2011. április 11. napjáig lehet benyújtani személyesen a Tolna Megyei Önkormányzati Hivatal (7100 Szekszárd, Szent István tér 11-13.) 119. számú hivatalos helyiségében, valamint postai úton az alábbi címre:
Tolna Megyei Önkormányzati Hivatal
7100 Szekszárd, Szent István tér 11-13.
Postacím: 7101 Szekszárd, Pf. 82.
Szekszárd, 2011. március 7.
Sárközi János
Tolna Megyei Cigány Kisebbségi
Önkormányzat Elnöke

References: bíróság 
 bíróság 
 bíróság 

bíróság 
 bíróság 
 bíróság 
 bíróság 
 Pf. 82